
Qiyamat Ke Din Logon Ko Kis Ke Naam Ke Saath Pukara Jaayega 





Qiyamat Ke Din Logon Ko Kis Ke Naam Ke Saath 
Pukara Jaayega? 


Roze Qiyamat Logon Ko Kis Ke Naam Ke Saath 
Pukara Jaayega Yaani Walid Ke Naam Ke Saath Ya 
Waalida Ke Naam Ke Saath? 


Is Baare Mein Mukhtalif Qism Ki Riwayaat Aur 
Aqwaal Milte Hain. Is Ki Tehqeeq Ke Liye Hum Ne 
Kuch Hawale Jamaa Kiye Hain Jinhein Yaha Naql 
Karege. In Ko Padhne Ke Baad Ye Waazeh Ho Jaayega 
Ke Jo Riwayaat Aur Aqwaal Is Baare Mein Mazkoor 
Hain, Un Mein Zyada Saheeh Kon Hai Ya Phir Agar Koi 
Tatbeeq Ki Soorat Hai To Kya Hai Aur Agar Nahi To 
Phir Is Ikhtilaaf Ko Humein Kya Samajhna Chahiye. 


Ulama E Ahle Sunnat Ki Kitaabon Ke Saath Saath 
Chand Badmazhabon Ki Kitabon Ke Hawale Bhi Is 
Mein Shaamil Kiye Gaye Hain Jis Ka Maqsad Is Mas'ale 
Se Mutalliqa Zyada Baaton Ko Saamne Rakh Kar Ise 
Waazeh Karna Hai. 


Fageehe Millat, Hazrat Allaama Mufti 
Jalaaluddin Ahmad Amjadi Alaihirrahma Se Sawal 
Kiya Gaya Ke Maidaane Mehshar Mein Log Apni Maa 
Ke Naam Ke Saath Pukaare Jaayege Ya Baap Ke Naam 
Se? 


Aap Rehmatullahi Ta'ala Alaih Jawaab Mein 
Likhte Hain Ke Maidaane Mahshar Mein Log Apni Maa 
Ki Taraf Mansoob Kar Ke Bulaaye Jayege Jaisa Ke Aala 

Qiyamat Ke Din Logon Ko Kis Ke Naam Ke Saath Pukara Jaayega 





Hazrat Imaam Ahmad Raza Barelvi Alaihirrahma 
Tahreer Farmaate Hain Ke "Roze Qiyamat Shaane 
Sattari Jalwa Farmayegi Aur Log Apni Maaon Ki Taraf 
Mansoob Kar Ke Bulaaye Jaayege." 


4 98 ps A 
(s27 2ο) NEG) 


Fatawa Yaar Alwiyya Mein Ek Suwaal Hai Κε 
Zaid Kahta Hai Ke Baroze Qiyamat Allaah Ta'ala Apne 
Bando Ko Maa Ke Naam Se Uthayega Lekin Bakr Ne Is 
Par Aitraz Karte Huye Kaha Ke Nahin Allaah Ta'ala 
Baap Ke Naam Se Uthayega. To Zaid Ka Kahna Saheeh 
Hai Ya Bakr Ka Ma'a Hawala Jawaab Se Nawazein? 


Jawaab Mein Tahreer Hai Ke Bakr Ka Oaul Saheeh 
Hai Hadeese Paak Mein Hai: 














ΜΝ κ 





Hazrate Abu Dardaa Radi Allaahu Ta'ala 
Anhu Se Marwi Hai Ke Allaah Ke Rasool Š 
Ne Farmaaya: 

"Qiyamat Ke Din Tum Ko Tumhare Naam 
Aur Tumhare Baapon Ke Naam Se Pukara 
Jaayega, Lihaza Apne Naam Achhe Rakho". 

(89. NI 


Mufti E Aaazam Pakistan, Hazrat Allaama 
Maulana Mufti Munibur Rahman Damat 
Barkatuhumul Aaliya Se Sawal Kiya Gaya Ke Humein 
Ek Mas'ala Darpesh Hai, Wo Mas'ala Ye Hai Ke Jab 
Qiyamat Ke Din Maidaane Hashr Mein Pukaar Hogi To 
Insaan Ko Kis Naam Ke Saath Pukara Jaayega? 

Apni Waalida Ke Naam Se Ya Apne Waalid Ke 
Naam Se Pukara Jaayega? Humein Qura'an E Majeed 
Aur Hadees E Paak Ki Raushni Mein Is Ka Jawaab 
Chahiye. 


Aap Alaihirrahma Jawab Mein Tahreer Farmate 
Hain Ke, Quraan E Majeed Ki Kisi Aaayat Mein 
Saraahat Ke Saath Ye Mas'ala Bayaan Nahi Kiya Gaya, 
Albatta Quraan E Majeed Ki Aayaat Ke Tahat 
Mufassirin E Kiraam Ne Is Mas'ale Par Guftagu 
Farmaayi Hai : 





ZI GA, 


elhia 


ος 











πω 1ο 


"Jis Din Hum Sab Logon Κο Un Κε 
Peshwaaon Ke Hamraah Bulaayege " 


Is Aaayate Mubaraka Ka Waazeh Ma'na To Ye Hai 
Ke Qiyamat Mein Logon Ko Un Ke Peshwaaon Ke 
Hamraah Hisaab Wa Kitaab Aur Suwaal Wa Jawaab Ke 





4 

Liye Bulaaya Jaayega. Ambiya E Kiraam Apni Apni 
Ummato Ke Hamraah Baargah E Rabbul Aa'lamin Mein 
Haazir Hoge Aur Aayimma Ke Hamraah Un Ke 
Pairokaron Ko Talab Kiya Jaayega Chunanche Jo 
Gumraah Aur Baatil Parast Log Hain Wo Apni Uzr 
Khwaahi Is Andaaz Mein Karenge : 





- g 9 


CEG Geis Kise (Ú S156 5 
BESS Mall un 
heh cm) f 


Aye Humare Parwardigaar! Hum Ne Apne 
Sardaaro Aur Wazeero Ki Pairwi Ki To 
Unhone Humein Raah Se Bhatkaaya. Aye 
Humaare Parwardigaar Unhein (Hamare 
Mugable Mein) Dugna Azaab De Aur Un 
Par Bhaari La'nat Farmaa 











Taaham Baaz Mufassireen Ne Zere Bahas Aayat 
Mein Lafze "Imaam" Κο Umme Ba Ma'na Maa Ki Jamaa 
Qaraar De Kar Ek Naye Andaaz Se Is Ki Tafseer Ki Hai. 
Zail Mein Hum Chand Tafaseer Ke Hawala Jaat Dar} 
Kar Rahe Hain Aur Aisa Maloom Hota Hai Ke Is Aaayat 
Ki Tafseer Ka Ye Naya Andaaz Sab Se Pehle Allaama 
Zamkhashari Sahibe Tafseere Kashhaaf Ne Ikhtiyaar 
Kiya Hai. 

Naye Andaaz Ki Tafseer Ye Hai Ke 'Imaam' Ye 
Umme (Ba Ma'na Maa) Ki Jamaa Hai Aur Ye Ke Logon 

Ko Qiyamat Ke Din Un Ki Maaon Ki Nisbat Se Pukara 
Jaayega Aur (Baapon Ke Bajaaye) Maaon Ke Naam Ke 
Saath Pukarne Mein Hikmat Ye Hai Ke Hazrate Isa 
Alaihissalaam Ke Haq Ki Paasdaari Ho Jaaye Aur 
Hazrate Hasan Wa Hussain Ka Sharf Zaahir Karna 
Maqsood Hai Aur Ye Ke Jo Log Waladuz Zina Hain Un 
Ki (Sare Aaam) Ruswaai Na Ho" 


(ed JAN ATA 


Allaama Zamkhashari Ki Tafseer Ka Hawala 
Allaama Aaalusi Hanfi Baghdaadi Ne Bhi Diya Hai 
Lekin Phir Use Dalail Se Radd Karte Huye Farmaate 
Hain: 

Saahibe Tafseere Kashshaaf Ne Muhammad Bin 
Ka'ab Se Ise Riwayat Kiya Hai Aur Is Tafseer Ke 
Qaabile Qabool Na Hone Ke Dalaail Ye Hain Ke 
Awwalan Is Liye Ke Umme Ki Jamaa Imaam Ghaire 
Maroof Hai Aur Us Ki Jamaa Ummahat Hai, Saaniyan 
Is Liye Ke Isa Alaihissalaam Ke Haq Ki Riaayat To Is 
Mein Hai Ke Unhein Shaane Imtiyaazi Ke Taur Par Maa 
Ke Naam Se Pukara Jaaye. 


(Yaani Sab Ko Agar Maa Ke Naam Se Pukara 
Jayega To Is Mein Hazrate Isa Alaihissalam Ka Imtiyaaz 
Kahan Rahega?) Kyun Ke Baap Ke Baghair In Ki 
Paidaish In Ke Liye Baaise Karamat Wa Iftikhaar Hai 
(Kyun Ke Ye Ek Mojiza Hai) To Is Iftikhaar Ko 
Numaaya Karne Ki Zaroorat Hai Na Ke Is Se Chashm 
Poshi Ki Hai Is Bina Par Majbooran Sab Ko Maao Ki 

Nisbat Se Pukara Jaaye, Aur Hazraat Hasnain Kareemain 
Ka Sharf To Waise Hi Kaamil Daayim Hai, Kyo Ke In 
Ke Baap Ka Martaba In Ki Maa Se Zyada Hai Aur Rahe 
"Awlaaduz Zina" To Is Mein In Ka To Koi Gunah Nahi 
Hai Jo In Ke Liye Baaise Ruswaayi Ho, Ruswaayi To In 
Ki Maaon Ke Liye Hai (Aur Ye Oayim Rahti Hai) 
Khwah Doosro Ko In Ki Maaon Ke Naam Se Pukara 
Jaaye Ya In Ke Baapo Ke Naam Se" 


Is Ke Baad Allaama Aaloosi Ne In Aitraaz Ka 
Jawaab Bhi Diya Hai, Jis Mein Is Amr Ko Tasleem Kiya 
Hai Ke "Umme" Ki Jamaa Imaam Maroof Nahi Hai. 
Lekin Hazraate Hasnain Karimain Ki Nisbat Maa Ki 
Taraf Karne Se In Ki Nasabi Nisbat Rasoolullah £ Ki 
Taraf Hona, Bahut Bada Sharf Hai. Is Tarah "Awlaaduz 
Zina" Ki Ruswai Se Bachane Ki Bhi Taaweel Ki Hai Ke 
Maa Ki Nisbat To Duniya Mein Bhi Logon Ko Maloom 
Thi Lekin Baap Ki Nisbat Maloom Hone Par Ruswaai 
Hogi. Lekin Aage Chal Kar Wo Likhte Hain Ke Mumkin 
Hai "Saahibe Kishaaf" Ka Maugif Kisi Riwayat Par 
Mabni Ho, Lekin Wo Hadeese Saheeh Ke Muaariz Hai, 
Jis Mein Nabi E Kareem £ Ne Farmaya Ke Qiyamat Ke 
Din Tumhein Tumhare Naamo Aur Tumhare Baapo Ke 
Naam Se Pukara Jayega. 


Cera Puba WWINVO KAA) 


Imam Abu Abdullah Bin Muhammad Bin 
Ahmad Ansaari Qurtubi Maliki Hukamaa Ke Hawale 

Se Likhte Hain Ke "Aur Imam, Umme Ki Jama Hai 
Hukama Ne Kaha Is Mein Teen Hikmatein Hain. Ek Isa 
Alaihissalam Ke Sabab, Doosri Hasnain Karimain Ke 
Sharaf Ka Izhaar Aur Teesra Ye Ke Awlaaduz Zinna Ki 
Ruswai Na Ho, Phir Likhte Hain Ke Ye Qaul Mahle 
Nazar Hai Kyo Ke Hadees Saheeh Hai. Hazrat Ibne 
Umar Radi Allahu Ta'ala Anhu Se Marwi Hai Ke Jab 
Allaah Ta'ala Awwaleen Wa Aakhireen Ko Qiyamat Ke 
Din Jama Farmayega, To Har Bad Ahad Ke Liye Ek 
(Alaamati) Jhanda Hoga Aur Kaha Jaayega Ke Ye 
Fulaan Bin Fulaan Ki Bad Ahadi Ka Nishaan Hai, 


(267 SUN PT) 


Ye Hadees Muttafiq Alaih Hai, Is Hadees Mein 
"Fula Bin Fula" Ke Alfaaz Hai Na Ke "Fula Bin Fulaani" 
Ke, Ye Is Baat Ki Daleel Hai Ke Aakhirat Mein Logo 
Ko In Ke Naamo Aur In Ke Baapo Ke Naamo Se 
Pukaara Jayega Aur Ye In Logo Ka Radd Hai Jo Kahte 
Hain Ke Qiyamat Ke Din Logo Ko In Ki Maaon Ki 
Nisbat Se Pukaara Jayega. 


Aap Ne Mulahiza Farmaya Ke Qiyamat Ke Din 
Maao Ke Naamo Ke Saath Pukare Jaane Waale Qaul Ko 
Un Tamam Tar Aqli Taujihat Aur Falsafiyana 
Mushgaafiyo Ke Bawjood Jaleelul Qadr Mufassireene 
Kiram Allaama Mahamood Aaloosi Aur Allama Qurtubi 
Maaliki Ne Hadeese Saheeh Se Ma'ariz Hone Ki Bina 
Par Radd Kiya Hai Aur Hadeese Saheeh Ko Agli 
Taujihaat Par Tarjeeh Hai. 

Hadeese Paak Mein Hai : Hazrate Abu Darda 
Bayan Karte Hain Ke Rasoolullaah £ Ne Farmaya : 
Qiyamat Ke Din Tumhbein Tumhare Naamo Aur 
Tumhare Baapo Ke Naam Se Pukara Jaayega, To Apne 
Naam Acche Rakho. 


(080753) 


Is Hadees Ke Tahat Shaikh Abdul Haqq Muhaddis 
Dhelwi Ash'atul Lam'aat Sharah Mishkatul Masabeeh 
Mein Likhte Hain "Baaz Riwayaat Mein Aaya Hai Ke 
Roze Qiyamat Logo Ko Maao Ke Naam Se Pukara 
Jaayega Aur Is Ki Hikmat Ye Bayan Ki Ke Aulaaduz 
Zina Ko Sharmsaari Na Ho Aur Hazrate Isa Bin Maryam 
Ke Haal Ki Riyaayat Ke Allaah Ne Un Ko Bin Baap Ke 
Paida Kiya Aur Hasnaine Karemain Ki Sharafate Nisbat 
Ke Izhar Ke Liye Ke Rasoolullaah £ Ki Nisbat Ka 
Izhaar Ho, Agar Ye Riwaayat Paaye Sabut Ko Pahuch 
Jaaye To Hadees Ki Taujeeh Ki Jaayegi Ke Lafz ”Aaba“ 
Taghleeb Ke Taur Par Aaya Hai (Jaise Hukm To Mardo 
Zan Sabke Liye Hota Hai Lekin Seegha Muzakkar Ka 
Aata Hai) Aur Kabhi Aaba Kaha Jaata Hai, Aur Kabhi 
Ummahaat, Ye Bhi Ho Sakta Hai Ke Baaz Ko Baapo Ke 
Naamo Se Pukara Jaaye Baaz Ko Maao Se, Ya Baaz 
Mawaaqe Par Maao Ke Naamo Se Aur Baaz Mawaaqe 
Par Baapo Ko Naamo Se. 


GA SON AeA) 
Shaikh Abdul Hag Muhaddis Dhelwi Ki Taaweelat 
Wa Taujihaat Is Par Maugoof Hain Ke Maa Ke Naam Se 





9 


Qiyamat Ke Din Logon Ko Kis Ke Naam Ke Saath Pukara Jaayega 





Pukare Jaane Ki Riwayat Saheeh Hai. Is Hadees Ki 
Sharah Mein Sahibe Aunul Ma'bood Likhte Hain : 


Tabrani Ne Sanade Zayeef Ke Saath Riwayat Kiya 
Hai, Jaisa Ki Ibne Qayyam Ne Sunan Abi Dawood Ke 
Hashiye Mein Abdullaah Bin Abbas Radi Allahu Ta'ala 
Anhuma Se Riwaayat Kiya Hai Ke Baaz Bando Ki Parda 
Daari Ke Liye Maao Ke Naam Se Pukara Jaayega, 
Alqami Ne Kaha Hai Ke Dono Riwaayat Mein Tatbeeq 
Is Tarah Bhi Ho Sakti Hai Ke Saheehul Nasab Logo Ko 
Baap Ke Naam Se Pukara Jaayega Aur Sunan Abi 
Dawood Ki Riwayat Isi Ke Mutalliq Se Hai Aur 
Tabraani Ki Hadees Doosre Se Mutalliq Hai, Ya Ye Ke 
Baaz Ko Baap Ke Naam Se Pukara Jaayega Aur Baaz 
Ko Maao Ke Naam Se. 


Tafheemul Masail Jild Awwal Mein Hum Ne 
Hadeese Saheeh Ko Raajeh Qarar Diya Tha Aur Ab Bhi 
Humara Mauqif Yahi Hai. 

Taaham Deegar Aqwaal, Taujihaat Aur Taawilaat Bhi 
Darz Kar Di Hain. 


Ορ) μα). ολο} 4} ψω} s ANING 


Isi Mas'ale Ke Bare Mein Fatawa Markaz Tarbiyat 
Ifta Mein Ek Suwaal Mazkoor Hai Jis Ka Jawab Hum 
Naql Kar Rahe Hain : 


Hadees Shareef Mein Hai : 

"Sw SS SB drs Ji AN oe, slay wl aloe 
FUNK WAA Ἡ 
«μες ὋΝ 


Yaani Abu Dardaa Radi Allaahu Ta'ala 
Anhu Se Riwayat Hai Ke Rasoolullah £ Ne 
Irshaad Farmaya Κε "Qiyamat Ke Din 
Tumhe Tumhare Naamo Aur Aabaa O 
Ajdaad Ke Naamo Se Pukara Jaayega 
Lihaza Tum Achhe Naam Rakho" 


GAH i bbe 25 hr) 


Aur Baaz Riwayaat Se Maloom Hota Hai Ke 
Qiyamat Ke Din Log Apni Maao Ke Naam Se Pukaare 
Jaayege Aur Baaz Se Apne Imaamo Ke Naam Se Pukara 
Jaana Maloom Hota Hai. 


In Mein Tatbeeq Ye Hai Ke Qiyamat Ke Din 
Logon Ko Mukhtalif Taur Se Pukara Jaayega Kabhi Kisi 
Ko Baap Ke Naam Se Kisi Ko Maa Ke Naam Se Aur 
Kisi Giroh Se Wabasta Afraad Ko Un Ke Imaamo Ke 
Naam Se, Hazrate Aadam Alaihissalaam Ko Zaahir Ye 
Hai Ke Un Ke Naam Se Pukara Jaayega. 


el san]. 











(61726 δις. 22) 

Waqaarul Fatawa Mein Ek Sawal Hai Ke 
Qiyamat Ke Din Maa Ke Naam Se Pukara Jaayega Ya 
Baap Ke Naam Se? Wazaahat Se Jawab Inayat 
Farmayein. 


Jawab Mein Tahreer Hai Ke Qiyamat Ke Din Baap 
Ke Naam Se Pukara Jaayega. Imaam Bukhari Ne 
Bukhari Mein Ek Baab Baandha Jis Ka Unwan Hai 


ο πα. 
Jis Mein Hadees Naql Hai: 
Bd sia JE οἱ κ] ogy sll RUE b SI 
OBER!’ 
GS KEBAS passe) 


Yaani Qiymat Ke Din Dhoke Baaz Ke Liye 

Ek Jhanda Buland Kiya Jaayega Aur Kaha 

Jayega Ke Ye Fula Ke Bete Fula Ki Dhoke 
Baazi Hai. 


Aur Abu Dawood Mein Ek Hadees Hai : 
SU! shul s KS lel del aose aG! 
Gete BEN enue) 


Yaani Qiyamat Ke Din Bulaya Jaayega 
Tumhein Tumhare Naamo Aur Tumahre 

Baapo Ke Naam Se Lihaza Apne Naam 
Ache Rakho. 


In Tamam Riwaayaat Se Ye Baat Waazeh Ho Gayi 
Ke Qiyamat Ke Din Baap Ke Naam Se Pukara Jaayega. 
Logo Mein Jo Ye Baat Mashhoor Hai Ke Maa Ke Naam 
Se Pukara Jaayega. Ye Saheeh Nahi Hai. 


516} Yi ANI, 
(3422041511) 


Fatawa Khaleeliyah Mein Ἐκ Sawal Hai Κε 
Qiyamat Ke Din Aulaad Ko Maa Ke Naam Se Pukara 
Jaayega Ya Baap Ke Naam Se Pukaara Jaayega? 


Aap Rehmatullahi Ta'ala Alaih Jawaab Mein 
Likhte Hain Ke Imaam Ahmad Aur Abu Dawood Ne 
Abu Dardaa Radi Allaahu Ta'ala Anhu Se Riwayat Ki 
Κο Rasoolullah š Ne Farmaya Ke Qiyamat Ke Din Tum 
Ko Tumhare Baapo Ke Naamo Se Bulaya Jaayega 
Lihaza Achhe Naam Rakho Aur Aala Hazrat Faazile 
Bareilwy Alaihirrahma Ne Farmaya Ke "Roze Qiyamat 
Shaane Sattari Jalwa Farmaayegi Aur Log Apni Maao Ki 
Taraf Mansoob Kar Ke Bulaaye Jaayege" 


(10822 γι) 
Lihaza Ye Kaha Jaayega Ke Baroze Qiyamat, Baaz 


Maqamaat Par, Aulaad Ko Baap Ki Taraf Nisbat Kar Ke 
Bulaya Jaayega Jahan Maqsood Aulaad Ke Nasab Ki 





13 


Qiyamat Ke Din Logon Ko Kis Ke Naam Ke Saath Pukara Jaayega 





Shohrat Ho Aur Baaz Maqamaat Par Maa Ki Taraf 
Nisbat Kar Ke Pukara Jaayega Jaha Shaane Sattari Maa 
Ke Jurm Ko Logon Se Chhupana Chaahegi Taake 
Wahan Kisi Ke Ru-Baru Maa Ya Us Ki Aulaad Ki 
Fazeehate Ruswaai Na Ho. Ho Sakta Hai Ke Ye 
Daakhila E Jannat Ke Baad Ho Aur Wo Maidane Hashr 
Mein. 


αἱ, 
(174,173. 20. LEU) 
Fatawa Faizur Rasool Mein Ek Sawal Hai Ke 


Maidane Mahshar Mein Logo Ko Apni Maa Ke Naam 
Ke Saath Pukara Jayega Ya Baap Ke Naam Se? 


Jawab Mein Tahreer Hai Ke Maidane Hashr Mein 
Log Apni Maa Ki Taraf Mansoob Kar Ke Bulaye 
Jaayege, Jaisa Ke Aala Hazrat Imaam Ahmad Raza 
Bareilwi Alaihirrahmato Wa Ridwan Tahreer Farmate 
Hain Ke 


"Roze Qiyamat Shaane Sattari Jalwa Farmayegi 
Aur Log Apni Maao Ki Taraf Mansoob Karke Bulaye 
Jayege. 


(197- 2 22:22 ÉI) 
phe) ubasi, Slew Qe 
(526 20 Úr AÙ) 

Fatawa Fakhre Azhar Mein Isi Tarah Ka Ek 
Sawal Maujood Hai Jis Ke Jawab Mein Tahreer Hai Ke 
Hadees Shareef Mein Hai : 








WINONG 6668 a 


BGAN basan 25561 seals ο us 
Yaani Hazrate Abu Dawood Radi Allaahu 
Ta'ala Anhu Se Riwayat Hai Ke Allaah Ke 
Rasool Sallallahu Ta'ala Alaihi Wasallam 

Ne Irshad Farmaya Ke Qiyamat Ke Din 
Tumhare Naamo Aur Aaba Wa Ajdaad Ke 


Naamo Se Pukara Jayega Lihaza Tum 
Acche Naam Rakho. 
(MANU ή!) 

Is Hadees Ki Sharah Mein Huzoor Hakeemul 
Ummat Mufti Ahmad Yaar Khan Nayeemi Alaihirrahma 
Tahreer Farmate Hain Ki Baaz Riwayaat Mein Ye Hai 
Ke Insaano Ko Un Ki Maa Ke Naam Se Pukara Jayega 
Ghaliban Is Ki Hikmat Ye Hai Ke Harami Log Ruswa 
Na Ho Ya Hazrate Eisa Alaihissalaam Ke Izhaare 
Sharafat Ke Liye Ya Hasnain Kareemain Ki Azmat Ke 
Izhaar Ke Liye Ke Hazrate Fatima Zahra Ki Nisbat Unko 
Huzoore Aqdas Sallallahu Ta'ala Alaih Wasallam Ki 
Sohbat Ka Sharf Haasil Ho Jaaye. Magar In Riwaayat 
Mein Ta'aaruz Nahi Ke Qiyamat Ke Awwal Waqt Mein 
Maao Ke Naam Se Pukara Jayega Baad Mein Baapo Ke 

Naam Se Ya Sab Ke Saamne Maa Ke Tanhayi Mein 
Baap Ke Naam Se. 


(2910 δε] ο) 


Bukhari Shareef Mein ΕΚ Baab Hai Jis Κα Naam Hi Hai 








" eb Fgh eh" 


Yaani Logo Ko Un Ke Aaba Ke Naam Se 
Pukara Jaayega. 
Is Baab Ke Tahat Imam Bukhari Riwayat Karte Hain : 








Nabi E Kareem Sallallahu Ta'ala Alaihi Wasallam 
Ne Irshad Farmaya Ki Ahad Shikan Ke Liye Qiyamat Ke 
Din Ek Jhanda Buland Kiya Jaayega Aur Kaha Jaayega 
Ki Ye Fula Bin Fula Ki Ahad Shikni Hai 


Is Hadees Ki Sharah Mein Allama Ayini Likhte 
Hain Ki Is Mein Fula Bin Fula Aaya Hai Is Se Maloom 
Hua Ki Qiyamat Ke Din Aaba Ke Naam Se Pukara 
Jaayega. 


(BIR) 
Haafiz Ibne Hajar Asqalani Likhte Hain Ke Is 
Mein Un Ka Rad Hain Jin Logo Κα Za'am Sirf Ye Hai 

Ke Qiyamat Ke Din Logo Ko Unki Maao Ke Naam Ke 
Saath Pukara Jaayega. 


Allama Ibne Hajar Asgalani Ne Un Ahadees Ke 
Za'af Ka Bhi Zikr Kiya Hai Jin Mein Maao Ke Naam Ke 
Saath Pukarne Ki Tasreeh Hai. 


(807-806 126 VI? AN) 
Allama Mulla Ali Oaari Ne Mauzooaate Kabeer 
Mein Aisi Riwaayat Ko Darj Kiya Hai Jin Mein Maao 
Ke Naam Se Pukare Jaane Ka Zikr Milta Hai. 


Chand Aisi Riwayat Likhne Ke Baad Fir Aap Ne 
Likha Hai Ke Ho Sakta Hai Ke Halaat Mukhtalif Ho. 
(Yaani Kahi Baap Ke Naam Se Pukara Jaayega Aur Kahi 
Maa Ke Naam Se) 


(464 jl NE) 
Jaisa Ke Hum Ne Shuru Mein Likha Tha Ke Ulama 
E Ahle Sunnat Ke Alawa Kuch Doosre Makaatibe Fikr 
Ke Logon Ki Kutub Ke Hawale Bhi Shamil Kiye 
Jaayege To Darje Zail Sutoor Mein Ab Aise Kuch 
Hawale Naql Kiye Jaa Rahe Hain Aur Chand Fatawa Bhi 
Jin Ka Maqsad Is Mas'ale Par Tafseeli Bahas Hai. 


Ashraful Fatawa Mein Hai : 
Sawal : Kya Qiyamat Ke Din Bande Ko Maa Ke 
Naam Se Uthaya Jaayega? 

Jawab : Qiyamat Ke Din Bande Ko Maa Ke Naam 
Se Nahin Balki Baap Ke Naam Se Pukara Jaayega. 
Mishkat Shareef Ki Hadees Mubarak Mein Is Ki 
Wazaahat Maujood Hai. 





He abl Sp SB SG die abl ge, cla L Ql we 
SLT aly GU D Se i ogee gout ἀρὶο abl 
5915 ο ος! AA γα a saa 


(288 SG) 


Fatawa Aleemiya Mein Zubair Ali Zayee Likhte 
Hain : 











Qiyamat Ke Din Logo Ko Kis Naam Se Pukara 
Jaayega? 


Al Muajjamul Kabeer Al Tabraani Mein Hai Ke 
Rasoolulllah Sallallahu Ta'ala Alaihi Wasallam Ne 
Farmaaya : 


Beshak Allaah Ta'ala Logo Ko Qiyamat Ke Din Un 
Ki Maao Ke Naam Se Pukarega Taake Us Ke Bando Ki 
Parda Poshi Rahe. 


Is Riwayat Ka Ek Raawi Matrook Hai. Is Riwaayat 
Ko Mauzoo Sabit Karne Ke Liye Kayi Dalail Ko Naql 
Karne Ke Baad Aakhir Mein Likha Hai Ke Ye Riwaayat 
Mauzoo Hai Aur Is Ke Muqabile Mein Bukhari Ki 

Qiyamat Ke Din Logon Ko Kis Ke Naam Ke Saath Pukara Jaayega 





Riwaayat Maujood Hai Ke Fula Bin Fula Kah Kar 
Pukara Jaayega Yaani Baap Ke Naam Se Pukara 
Jaayega. 


(5253 2e NG) 

Daarul Uloom Deoband Ka Fatwa 

Sawal : Aakhirat Mein Baccho Ko Maa Ke Naam 
Se Pukara Jayega? Ya Baap Ke Naam Se? Quraan Aur 
Hadees Ke Hawale Se Bata Dijiye. Kuch Log Kahte 
Hain Ke Baap Ka Darja Awwal Hai, Is Liye Baap Ke 
Naam Se Pukara Jaayega Aur Kuch Kahte Hain Ke 
Aakhirat Mein Baccho Ko Maa Ke Naam Ke Saath 
Pukara Jaayega? 


Jawab Number : 38537 


>> I gun oi 
Fatwa : 890-728/B=5/1433 

Tabraani Mein Ek Riwaayat Aayi Hai Ke Jis Mein 
Ye Hai Ke Qiyamat Ke Din Logo Ko Un Ki Maa Ke 
Naam Se Pukara Jaayega, Magar Ye Riwaayat Zayeef 
Aur Munkir Hai, Is Ke Bar Khilaf Bukhari Shareef Mein 
Riwayat Aayi Hai Ke Baap Ke Naam Se Pukara Jayega, 
Ye Riwayat Saheeh Hai, Mulahiza Ho Bukhari Shareef 
(4) Y/Y) Jo Log Maa Ke Naam Se Pukare Jaane Ki Baat 
Kahte Hain, Bukhari Shareef Ki Hadees Se Us Ki 
Tardeed Ho Jaati Hai. Lihaza Saheeh Yahi Hai Ke 

Qiyamat Ke Din Logon Ko Kis Ke Naam Ke Saath Pukara Jaayega 





Qiyamat Ke Din Log Apne Baap Ke Naam Se Pukare 
Jayege. Is Ki Poori Tafseel Fathul Baari Sharah Bukhari 
¥7¥/) “Mein Mulahiza Farmayein. 


ael Yk aU! 9 
Darul Πία 


Darul Uloom Deoband 


Is Mas'ale Par Aur Tafseel Bayan Ki Jaa Sakti Hai 
Lekin Hum Itne Par Iktifa Karte Huye Ab Khulase Ki 
Taraf Aate Hain. 


Riwayaat Mukhtalif Hain Jin Se Kisi Ek Qaul Ko 
Hi Saheeh Qaraar Dekar Baaqi Sab Ka Radd Kar Dena 
Yaha Par Munasib Maloom Nahi Hota. Agar Riwaayaat 
Ki Sihhat Par Baat Karein To Bukhari Shareef Ki 
Riwayat Ki Sanad Par Bhi Kalam Maujood Hai. Is Ke 
Baad Humare Muhaqqiqeen Ulama Ne Maao Ke Naam 
Se Pukare Jaane Ko Tarjeeh Bhi Di Hai Lihaza Aise 
Mein Tatbeeq Ki Surat Ikhtiyar Ki Jaaye To Mas'ala 
Waazeh Hai. 


Hum Ne Shaikh Abdul Haqq Muhaddise Dhelwi 
Ke Hawale Se Jo Naql Kiya Hai : 


Dono Riwaayaat Mein Tatbeeq Is Tarah Bhi Ho 
Sakti Hai Ke Saheehun Nasab Logo Ko Baap Ke Naam 
Se Pukara Jaayega, Aur Sunan Abi Dawood Ki Riwaayat 

Qiyamat Ke Din Logon Ko Kis Ke Naam Ke Saath Pukara Jaayega 





Isi Ke Mutallig Se Hai, Ya Ye Ke Baaz Ko Baap Ke 
Naam Se Pukara Jaayega Aur Baaz Ko Maao Ke Naam 
Se, 


Yahi Tatbeeg Zyada Saheeh Hai. Fatawa 
Khaleeliya Mein Aur Mulla Ali Qaari Ke Qaul Se Bhi 
Ye Waazeh Hai. 


Is Mas'ale Ki Tahqeeq Par Hum Ne Ye Risala 
Tarteeb Dene Ki Sa'aadat Haasil Ki. Allaah Humara 
Likhna Qubool Farmaaye. Aap Bhi Humare Liye Dua 
Farmayein Ke Hum Isi Tarah Mazeed Tahqeeqi Mawaad 
Pesh Kar Ke Ahle Sunnat Ki Khidmat Mein Apna Ek 
Hissa Darj Kar Sakein. 

Oiyamat Ke Din Logon Ko Kis Ke Naam Ke Saath Pukara Jaayega 





Roman Urdu Mein Humari Dusri Kitabein 


Aur Rasail: 
Bahaar -e- Tehreer (Ab Tak 13 Hisso Mein) 
Allah Ta'ala Ko Uparwala Ya Allah Miyan Kehna 
Kaisa? 
Azaan -e- Bilal Aur Suraj Ka Nikalna 
Ishge Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 
Shabe Meraj Ghause Paak 
Shabe Meraj Nalain Arsh Par 
Hazrate Owais Oarni Ka Ek Wagiya 
Dr. Tahir Aur Wagar -e- Millat 
Tagreer Karne Waala Kaisa Ho? 
Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 
Chand Wagiyaat -e- Karbala Ka Tehgeegi Jaayeza 
Binte Hawwa By Kanize Akhtar 
Sez Knowledge 
Hazrate Ayyoob Alaihissalam Ke Wagiye Par Tehgeeg 
Aurat Ka Janaza By Janabe Ghazal Sahiba 
Ek Aashig Ki Kahani Allama Ibne Jauzi Ki Zubaani 
Huzoor Ki Shaan In The Ouraan - Mufti Ahmad Yaar 
Khan Nayeemi Rahimahullahu Ta'ala 
Husne Mustafa Aur Kalame Raza - Maulana Sajjad All 
Faizi 
Afzaliyate Siddigue -e- Akbar Wa Farooge Aazam - 
Huzoor Tajushshariah Rahimahullahu Ta'ala 

Qiyamat Ke Din Logon Ko Kis Ke Naam Ke Saath Pukara Jaayega 





Kya Hazrate Bilal Radiallaho Ta'ala Anho Ka Rang 
Kaala Tha? 

Hazrate Bilal Ke Islam Laane Ka Wagiya Kya Tha? 
Sharah Mishkaat (Kitabul Iman) - Mufti Ahmad Yaar 
Khan Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Ilm) - Mufti Ahmad Yaar 
Khan Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad 
Abdul Qadir 

Difa -e- Kanzul Iman - Huzoor Tajushshariah 
Rahimahullahu Ta'ala 

Pehle Farz Nafl Baad Mein - Aala Hazrat Rahimahullahu 
Ta'ala 

Qiyamat Ke Din Logon Ko Kis Ke Naam Ke Saath 
Pukara Jayega 

Yaare Ghaar By Dr. Asif Ashraf Jalali 

ABOUT US 


Abde Mustafa Official Is A Team From Ahle Sunnat Wa Jama'at 
Working Since 2014 On The Aim To Propagate Quraan And Sunnah 
Through Electronic And Print Media. 


We are: 
Writing articles, composing & publishing books, running 
a special matrimonial service for Ahle Sunnat 


Visit our official website 


www.abdemustafa.in 


Books Library 


books.abdemustafa.in 
about 100+ tehqeeqi pamphlets & books are available in 
multiple languages. 


E Nikah Matrimony 


www.enikah.in 


there is also a channel on Telegram 
t.me/Enikah (Search “E Nikah Service” on Telegram) 


Find us on Social Media Networks : 


Subscribe us on YouTube @abdemustafaofficial 

like and follow us on Facebook & Instagram @abdemustafaofficial 
Join our official Telegram Channel t.me/abdemustafaofficial 
Books Library on Telegram t.me/abdemustafalibrary 

or search “Abde Mustafa Official” on Google 

for more details WhatsApp on +919102520764 

Abde Mustafa Official 


SABiYA 


VIRTUAL PUBLICATION 


